Oorsprong Secunda (Suid-Afrika)
Genre(s) Afrikaanse rockmusiek
Aktiewe jare 2008-nou
Etikette David Gresham Records
Lede William Jonker
Gewese lede Henk van Heerden
Die bladsy is laas op 10 September 2018 om 22:42 bygewerk. 22 thoughts on “Wat kan ek vir jou doen?”
16 Oktober, 2013 om 8:10 vm
Ek wonder net, sê nou jy kry so ‘n week van bederf…. sal jy dit kan hanteer? Wat gaan jy daarmee maak?
16 Oktober, 2013 om 11:39 vm
Slaan jy my op my maag… Ek wonder nogal, maar ek glo so (kortstondig!). Maar dis so ver verwyderd van my realiteit dat dit in elk geval nie gaan gebeur nie.
26 September, 2013 om 8:53 nm
Versigtig nou, hier is een hengse mynveld (sê ek aan myself!).
Wat iemand hier bo dalk probeer sê is dit: “Versorgers” is die sterk mense wat sê ek sal, ek kan, en onbewustelik stuur hulle die boodskap uit: Ek het niemand nodig nie, kan self regkom dankie. Dan staan mense opsy want “sy” het my nie nodig nie.
Vra jou man, dalk sal hy dit bevestig (as hy dapper is!).
Dit is nie `n teken van swakheid om onsekerheid en afhanklikheid te wys nie Son.
`n Sagter aanslag op die lewe, sagter …. en boem daar trap hy die landmyn af. Sorry Son 😀
27 September, 2013 om 11:01 vm
Son!!!? Genade, is mos Maankind se werf! Sorry weer. Landmyne die wêreld vol 😀
27 September, 2013 om 1:18 nm
🙂 Is okei, ek gee nie om om met haar verwar te word nie! Sy is mooier en slimmer as ek.
3 Oktober, 2013 om 6:37 nm
En soos ek haar lees, net so `n “helper” as jy. En sekerlik ook so selfstandig, van die “ek kan self dankie” soort. Sterk meisies julle, en so bietjie eensaam? Want julle laat niemand, nie eers ons wat “naby” is, te naby toe nie?
4 Oktober, 2013 om 12:45 nm
Inteendeel, Louwie. Eensaam ja. Maar nie uit keuse nie.
7 Oktober, 2013 om 1:44 nm
Skinder julle lekker? 😆 Kom lees ke nou eer shier – want ek het nog ‘n lewe nodig deesdae. Jull ehet net GEEN idee waarmee ek besig is nei. Soms het ek self nie ‘n idee nie – ek bedoel hoe dit gaan eindig nie 😉 Mmmm… ek is ook so, ja. Maar dalkies, wie weet, krap ek binnekort iemand uit wat bietjie na my wil kyk 😉
24 September, 2013 om 6:37 nm
Soms, om te kry wat jy wil hê, moet jy gee wat jy wil hê! Nie dat dit altyd werk nie…
24 September, 2013 om 8:11 nm
Dis baie waar. Maar dis juis wat ek gee en gee en gee. In hierdie geval sal ophou gee dalk werk?
25 September, 2013 om 7:07 vm
Wie weet wat presies ‘n verskil kan maak. Maar deur dieselfde te doen en dieselfde te bly lewer waarskynlik dieselfde resultate op. Nie dat enige iemand iemand anders kan verander nie, maar om in jou self te groei kan nuwe moontlikhede oopmaak.
24 September, 2013 om 4:57 nm
My hele lewe lank het ek gesorg, nie net vir my man en kinders nie, maar ook vir die uitgebreide familie. Dan ook nog die werkers en hulle gesinne. Daarna het ek ook nog twee kleinkinders grootgemaak. En nou lê ek meestal in ‘n bed waar meeste dinge vir my gedoen word. En ek wonder, is dit die moeite werd?
24 September, 2013 om 8:12 nm
Is dit vir jou moeilik, Klippie? Dat daar nou vir jou gesorg moet word?
25 September, 2013 om 2:01 nm
Dit is baie moeilik om daarmee vrede te maak. Ek was vir lank nie baie sterk nie, maar dit het oornag verander. Vir die eerste vier maande van die jaar was ek baie siek en nie bewus van wat om my aangaan nie. Maar toe ek in Mei wakker word, was dit ‘n skok om te besef dat ek nou nog meer afhanklik is van ander. Dit is seker daarom dat mense sê oudword is nie vir sissies nie.
25 September, 2013 om 3:58 nm
Ek was so bekommerd oor jou indaardie tyd.
26 September, 2013 om 12:14 nm
Hulle sê mos onkruid vergaan nie.
23 September, 2013 om 4:32 nm
Ek sorg en sorg en sorg, en dink ek moet altyd almal se probleme help oplos. Dan kom Wyseman en hy vou my toe in sy sorg en beskerm my teen al die sorgbehoewendes en sê tot hiertoe en nie verder nie. Dis die lekkerste gevoel.
23 September, 2013 om 8:25 nm
Dit moet ‘n voorreg wees.
23 September, 2013 om 12:12 nm
Ek is ‘n man en ek sorg.
My antwoord word kontekstueel èn, myns insiens, objektief èn eerlik gegee. Ek weet egter dat antwoorde oor hierdie onderwerp gewoonlik subjektief en met skeptiese ondertone beoordeel word. Nie soseer oor die onderwerp nie maar omrede “girls” gewoonlik antwoorde hieroor ontlok. Onbehoorlike invloed, die gevolg van ‘n evolusionêr-onvoltooide “emansipasie”, is ‘n ongeskrewe mynveld in hierdie vraag en lei gewoonlik daartoe dat mans se antwoorde subjektief beoordeel word, ongeag die inhoud en omvang daarvan.
En, weereens kontektueel, geniet ek hierdie skeptiese beoordeling (of is dit veroordeling) van ons mans se weergawe van hul eie waardes en talente. Dit lei onverpoosd na daaropvolgende subjektiewe debatte, evolusionêr verdoem tot onvoltooidheid…
Vir my is my vrou se vurige teëspraak onweerstaanbaar as sy my weergawe van my talente bevraagteken. Ek glo nie ek sou dieselfde emosie ervaar het as ‘n man sodanig van my verskil het nie.
Terloops, het ek dit al genoem dat ek dink ek SORG?…
23 September, 2013 om 4:01 nm
Ek antwoord later, ek moet nou eers ‘n stapel woordeboeke gaan haal om te ontsyfer wat
23 September, 2013 om 7:34 nm
Maan tannie, die boodskap is welliswaar tong-in-die-kies maar eintlik baie eenvoudig;- mans en vrouens verskil. Punt. Die vrou sal nooit werklik ge-emanisipeerd wees solank diegene wat “emansipasie” namens die heelal definieer, ontken wat hul ware bedoeling met sodanige definisie is nie. Emansipasie word gedifinieer in die ses duim tussen elke iedere vrou se ore. Mans is heeltemal te eenvoudig geskape om die komplekse wese van vrouens ooit werklik te verstaan. Hierdie interaktiewe intrige tussen mans en vrouens is vir my die heiligdom waar onvoorwaardelikheid gestalte neem. En ek geniet hierdie heilige sfeer waar ek en Seningswyf mekaar in verskille “skaaf” en “vorm” tot perfekte harmonie (vir ons). Nes een ou se vryheidsvegter ‘n terroris vir ‘n ander is, sal iemand wat glo hy/sy “sorg” in iemand anders se oë gemaksugtig en bedorwe voorkom.
Die psigiese wêreld se antibiotika is satiriese humor…
Groetnis daar in Kleinmond!
Dankie vir jou antwoord!